
Parlamentul  României

Camera  Deputaţilor

Comisia pentru industrii si servicii
                                                                                      Bucureşti, 06.02.2002








                  Nr.23/14/2002

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU

Vă înaintăm, alăturat, Raportul la proiectul de Lege pentru aprobarea Ordonanţei de urgenţă a Guvernului nr.185/2001 privind unele măsuri de administrare şi gestionare a rezervei de mobilizare, trimis cu adresa nr.716/28.01.2002.



La întocmirea raportului comisia a avut în vedere avizele primite de la:

· Consiliul Legislativ;

· Comisia pentru buget, finanţe şi bănci;

· Comisia pentru politică economică, reformă şi privatizare.



    PREŞEDINTE,                                       SECRETAR,

                          István Antal                                          Aurelia Vasile         

                Nr.23/14/2002

RAPORT

asupra proiectului de Lege pentru aprobarea Ordonanţei de urgenţă a Guvernului nr.185/2001 privind unele măsuri de administrare şi gestionare a rezervei de mobilizare



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.185/2001 privind unele măsuri de administrare şi gestionare a rezervei de mobilizare, prin adresa nr.716/28.01.2002.



Proiectul de lege pentru aprobarea ordonanţei de urgenţă a fost trimis Camerei Deputaţilor de către Guvernul României cu adresa 406/28.12.2001.



Ordonanţa de urgenţă vizează modificarea modalităţilor de administrare şi gestionare a rezervei de mobilizare, necesară forţelor sistemului naţional de apărare, în scopul corelării cu Programele de restructurare din industria de apărare, aprobate de Consiliul Suprem de Apărare a Ţării (Hotărârile nr.101/2001 şi 0102/2001).



Principalele obiective sunt:



a) reducerea rezervelor de materii prime şi materiale specifice în funcţie de cererea forţelor sistemului naţional de apărare;



b) gestionarea centralizată a rezervelor de mobilizare, ca proprietate publică a statului, prin transferul administrării acestora de la agenţii economici, din portofoliul Ministerului Industriei şi Resurselor, către Administraţia Naţională a Rezervelor de Stat;



c) elaborarea normelor metodologice de valorificare sau casare a produselor scoase din rezerva de stat, rezultate în urma procesului de redimensionare;



d) anularea obligaţiilor de restituire de către agenţii economici a produselor scoase din rezerva de stat înainte de 1991.



Ordonanţa de urgenţă a Guvernului nr.185/2001 a fost avizată favorabil de Consiliul Legislativ (adresa 1380/20.12.2001).



Proiectul de lege a fost avizat favorabil, în forma prezentată de iniţiator, de Comisia pentru buget, finanţe şi bănci şi Comisia pentru politică economică, reformă şi privatizare.



În conformitate cu prevederile art.60 din Regulamentul Camerei Deputaţilor, membrii Comisiei pentru industrii şi servicii au examinat propunerea legislativă în şedinţa din 06.02.2002 şi au hotărât, cu unanimitate de voturi, avizarea favorabilă a proiectului de Lege de aprobare a Ordonanţei de urgenţă a Guvernului nr.185/2001 privind unele măsuri de administrare şi gestionare a rezervei de mobilizare şi trimiterea ei spre dezbatere şi adoptare în plenul Camerei Deputaţilor în forma prezentată de iniţiator.



Prin obiectul său de reglementare şi conţinutul său, proiectul de lege face parte din categoria legilor ordinare.



    PREŞEDINTE,                                       SECRETAR,

                          István Antal                                          Aurelia Vasile

Expert, 

Mariana Dragu

